Katalanische Sprache

Katalanisch (català) isch e italischi Sproch, also eini vo de romanische Sproche und de indogermanische Sproche. Verbreitig Katalanisch isch Amtssproch vo Andorra und usserdem näbe Spanisch au die vo e paar Regione vo Spanie. Wältwit chönne 10,4 Millione Lüt Katalanisch; die sin gröschtedeils an de Ostküste vo Spanie, nämli d z Katalonie, in dr Valencianische Gmeinschaft un uf den Insle Mallorca, Menorca, Ibiza un Formentera. Drzue git s z Südfrankrych und z Idalie (uf Sardinie) katalanischi Minderheite. Alle dene Länder seit mer au d Països Catalans („Katalanischi Länder“). Dialäkt Mer deilt in zwei Dialäktgruppe y: Ostkatalanisch: D Regione Oschtkatalonie (Zentralkatalanisch, català central), Südfrankrych (Roussillonesisch, rossillonès), Baleare (Balearisch, balear) und Alguer (Algueresisch, alguerès). Westkatalanisch: S Land Valencia (Valenzianisch, valencià) un Weschtkatalonie yschließlich Andorra (Nordweschtkatalanisch, català nord-occidental). Die beide Dialäktgruppe werre anhand vo de Lut a, e und o unterschyde. Uff Westkatalanisch werde si immer eso usgsproche, wie mer sie au schribt, im Ostkatalanische sin si in re unbetonte Silbe e Schwa [ə]. S Valencianisch wird vo gwüsse Lüt us politische Gründ as eigeni Sproch aglueget. I sprochwüsseschaftliger Sicht ghört s aber zum Katalanisch. Ussproch Büechstabe, wu in derre Liste nit uffgfiehrt sin, were gliich usgsproche wie im Hochdütsche. D Büechstabe k, w un y chömme numme in Främdwörter vor. In de Kombinatione tl, tll, tm, tn wird s t nit usgsproche, de zweit Bstanddeil wird dehnt: [ll], [ʎʎ], [mm], [nn]. Orthografy Akzänt In de Orthografy wird uff de betonte Silbe e Akzänt gsetzt, wenn snit di zweitletschti isch. Dodeby gilt: u und i kriege de Akzänt Akut (´) a kriegt de 'Gravis (`) e und o könne beidi kriege Trema Uff em u nach eme g wird e Trema gsetzt, wenn s usgsproche wird. Dodeby blibt aber d Ussproch [u], s katalanische "ü" isch kei [y] wie z. B. im Dütsche und Alemannische. Punt volat De Punt volat (e Punkt uff halber Höchi) wird zwüsche zwei l gsetzt, we mer zeige will, dass [l] gsait wird: l•l [l(l)]. So-n-e Mittelpunkt gits in keinre andere Sproch. Grammatik S git vyli Ähnligkeite zu de spanische und französische Grammatik. Bispyl dodefür sin under anderem de Subjunktiv (öppe wie de Konjunktiv im Dütsche), s Perfekt und s Futur. Allerdings git s zimlig vyli Usnahme; mer unterscheidet 120 Konjugationstabelle. Lueg au Plataforma per la Llengua Quelle Weblink D Wikipedia uff Katalanisch S Wiktionary uff Katalanisch — e freis Wörterbüech Wikinews uff Katalanisch — Aktuälli Nochrichte Wikiquote uff Katalanisch — Zitate Wikisource uff Katalanisch — Quälletekscht Wikibooks uff Katalanisch — Lern- und Lehrmaterialie Wikibooks: Katalanisch — Lern- und Lehrmaterialie